Various Positions

Various Positions er Leonard Cohens sjuende studioalbum, først utgitt i desember 1984 i Canada av Columbia Records, og februar 1985 i USA av Passport Records. Det nådde nr. 3 på VG-lista.Various Positions var et nytt samarbeid med John Lissauer, som også hadde produsert og arrangert New Skin for the Old Ceremony ti år tidligere. Lydbildet i 1984 markerte overgangen til mørkere stemmeleie og større innslag av synthesizere i Cohens musikalske utvikling. Jennifer Warnes hadde tidligere koret for Cohen, men var på denne innspillingen like fremtredende som Cohen selv og med en stemme som står i klar kontrast til Cohens begrensede register. Innspillingen tok syv måneder medregnet en pause på to måneder. Platen kom ut først i Europa (1984) og i USA tidlig i 1985. Various Positions, inkludert «Hallelujah», ble opprinnelig refusert av Columbia Records med ordene: «This isn't pop music. We're not releasing it. This is a disaster». Cohens karriere var på den tiden nede i bølgedal. Columbia ville først ikke gi ut albumet i USA, men innlemmet det da hans katalog ble utgitt på CD i 1990. En remastret utgave ble lansert i 1995.


== Mottakelse ==
These are more than songs. These are prayers.

Montreal Gazette regner Various Postions som Cohens beste etter debutalbumet. På Various Positions brukes synthesizers noe som preget Cohens senere innspillinger. Blant andre Sid McGinnis og Anjani Thomas medvirket på innspillingen.


== Sporliste ==
Alle sanger skrevet av Cohen.«Dance Me to the End of Love» (4.40)
«Coming Back to You» (3.35)
«The Law» (4.28)
«Night Comes On» (4.40)«Hallelujah» (4.39)
«The Captain» (4.10)
«Hunter's Lullaby» (2.26)
«Heart with No Companion» (3.04)
«If It Be Your Will» (3.43)


== Sanginformasjon ==
Bortsett fra «Hunter's Lullaby» har Cohen fremført alle sangene live, dog «The Captain» kun i resitasjon.

«Dance Me to the End of Love» er hovedsakelig bygd på en I–IV–V-akkordprogresjon i g-moll. Åpningslinjen, «Dance me to your beauty with a burning violin,» henspilte opprinnelig på fangeorkestre som i annen verdenskrigs tilintetgjørelsesleire var tvunget til å spille musikk mens medfanger ble drept og brent – men sangen som helhet handler om overgivelse til lidenskap, uavhengig av form, i et troskyldig lydbilde med trekk fra østeuropeisk folkemusikk. Dominique Isserman regisserte en svarthvit musikkvideo, satt i et sykehus, hvor en ung kvinnes skjønnhet og møte med døden var hovedtema. Sangen finnes i liveopptak på Cohen Live: Live in Concert og Live in London. Den er også innspilt av Kate Gibson, Klezmer Conservatory Band, Madeleine Peyroux (to ganger) og Thalia Zedek, og den er gjendiktet til norsk av Håvard Rem som «Dans meg gjennom kropp og ånd», sunget av Somebody's Darling på albumet Hadde månen en søster: Cohen på norsk, hvor bryllupsmetaforene i teksten videreføres.«Coming Back to You» er også innspilt av Martin Gore og Trisha Yearwood.«Night Comes On» er også innspilt av Judy Collins.«The Captain» er gjendiktet til norsk av Håvard Rem som «Kapteinen» og sunget av Somebody's Darling på Hadde månen en søster.«Heart with No Companion» finnes i liveopptak på Cohen Live.«If It Be Your Will» finnes i liveopptak på Cohen Live og Live in London og er dessuten innspilt av Antony. Sangen gav tittel til Kari Hesthamars radiodokumentar If It Be Your Will om forholdet mellom Leonard Cohen og Marianne Jensen.


== Musikere ==

Vokal: Leonard Cohen og Jennifer Warnes

Leonard Cohen, gitar
Richard Crooks, trommer
John Crowder, bass, koring
Ron Getman, munnspill, koring
Kenneth Kosek, fele
John Lissauer, piano, keyboard, koring, produsent, arrangør
Sid McGinnis, gitarKoring: Anjani, Erin Dickins, Crissie Faith, Lani Groves, Yvonne Lewis og Merle Miller

Leanne Ungar, lydtekniker, miksing
Jon Smith, lydtekniker
Lee Friedman, assisterende lydtekniker


== Referanser ==


== Litteratur ==
Rem, Håvard (1988). Leonard Cohen. Liv og karriere. Küenholdt forlag. ISBN 9788299977616. 
Simmons, Sylvie (2013). I'm your man : Leonard Cohens liv. Oversatt av Håvard Rem. Oslo: Cappelen Damm. ISBN 9788202410476. 


== Eksterne lenker ==
(en) Various Positions på Discogs 
(en) Various Positions på MusicBrainz 
(en) Various Positions på Spotify 
(en) Various Positions på Spotify 
(en) Various Positions på AllMusic 
The Leonard Cohen Files: sangtekstene til albumet